Gennem historien har mennesker eksisteret i grupper.
Men hvad sker der, når ensomme ulve og overlevelsesfolk,
der foretrækker at arbejde alene,
bliver tvunget til at arbejde sammen i en flok.
Du har ikke lavet andet, og det finder jeg mig ikke i.
Du skal ikke behandle mig som en underdanig lille kælling.
Velkommen til Outlast,
overlevelseskonkurrencen med en millionpræmie på højkant.
Du kan stoppe når som helst.
Hvis du vælger at stoppe, så skyd et nødblus op,
og du bliver fjernet fra dalen.
Den eneste regel er, at man skal være en del af et hold for at vinde.
Der er ingen lov her.
Jo, der er!
Det er min mission.
Det er hverken din mission eller dit hold.
Disse 16 deltagere skal ikke bare overleve
i Alaskas nådesløse vildmark…
I aftes var jeg tæt på at få hypotermi.
Vi har brug for en læge. Deltager nede. Han svarer ikke.
…de skal også sætte deres lid til helt fremmede og overleve som et hold.
-Sådan! -Sådan!
Kan de ofre sig selv for det fælles bedste?
Ja! Vi kommer til at spise godt i aften.
Eller vil de ty til egoistiske taktikker for at besejre modstanderne?
-Alle vores ting er stjålet. -Hvad?
Man skal snyde og stjæle for at vinde.
Intet galt med beskidte tricks.
Kom frem, eller vi pifter slangerne!
En,
to, tre!
Selv midt i Alaskas vildmark…
Kom frit frem, hvor end du er.
…kan man ikke undslippe hinanden.
Hvis de havde muligheden,
ville de skære vores hals over.
-Hver af disse deltagere… -Skyd den.
…er klar til at gøre hvad som helst…
Fjern dig fra mig!
Vil du vinde konkurrencen eller ej?
…for at vinde…
I kan ikke slå os!
…Outlast.
16 ENSOMME ULVE
DE LAVER DERES EGNE REGLER
DEN ULTIMATIVE OVERLEVELSESKONKURRENCE
KUN ÉT HOLD KAN VINDE
Jeg er her for at spille spillet og for at vinde.
Jeg kiggede på Instagram en aften,
og jeg så en reklame, der sagde:
"Har du, hvad der kræves for at overleve herude?"
Fire måneder senere er jeg her.
ALTMULIGMAND
Seksten deltagere er med i en overlevelseskonkurrence
om en potentiel præmie på en million dollars.
Jeg ved ikke så meget om showet endnu.
Måske Hunger Games for voksne.
INGENIØR
De er blevet smidt af i en fjern del af Alaska
kun med det tøj, de har på, og bedt om at afvente instruktioner.
Kast dig selv ind et fjerntliggende sted, og klar dig selv
med folk, du ikke kender.
Det lyder da fantastisk.
Deltagerne kommer fra mange forskellige baggrunde…
Jeg er tidligere heroinmisbruger.
Jeg er tidligere dømt.
Jeg er en overlever.
Jeg har set nogle meget mørke sider af menneskeheden.
YOGAINSTRUKTØR
…med forskellige grader af overlevelsesevner.
Mine overlevelsesevner består mest af at have set tv-serier om overlevelsesfolk.
ARBEJDSLØS
Men de deler viljen til at udholde de brutale forhold i Alaska.
Alaska har været min drømmerejse, siden jeg var barn.
Jeg vandrer, jeg går på jagt, jeg slår lejr.
Jeg prøver at komme så langt væk fra folk, jeg kan.
BARTENDER
De ved endnu ikke, at den eneste måde at klare den i denne konkurrence,
er at være en del af et hold.
Jeg har været nomade i næsten 20 år.
Jeg er single. Ingen børn, ingen kæledyr.
Jeg er ret fri.
Jeg er chefen. Jeg ejer mit eget firma.
Jeg har været iværksætter, siden jeg var 22.
PRIVATDETEKTIV
Jeg kan ikke tage imod ordrer eller have en chef.
Jeg er her for at vinde.
Alle, der kender mig og min familie,
ved, at vi har brug for pengene.
BYGNINGSARBEJDER
Deltagerne er ankommet til Alaska i efteråret.
En årstid med meget nedbør, hurtigt faldende temperaturer
og øget aktivitet fra områdets store bestand af bjørne.
Om nogle uger falder sneen, og vinteren nærmer sig.
Måske klarer nogle deltagere den ikke så længe.
Indtil videre må de vente og se, hvad konkurrencen byder på.
En helikopter.
Deltagerne ankommer uden noget.
Deres eneste udstyr er disse fragtkasser…
-Hvor fedt er det lige? -Ikke?
…der bliver sendt ned med faldskærm.
Det må være noget godt!
Nogle indeholder forsyninger,
andre indeholder udfordringer.
Lad os gøre det.
Den sidste indeholder en potentiel millionpræmie
til de deltagere og hold, der er tilbage.
Så går det løs, drenge!
Den første er landet, og konkurrencen begynder.
-Vent, er det også folk? -Ja.
-Jeg ser mange hovspor. -Ja.
Vi bliver ikke renere, end vi er nu.
Ja.
Jeg ser fjenden.
DAG 0
DAG 1
Hvad har vi her?
-Hvad hedder du? -Corey.
-Rart at møde dig.
-Hvad hedder du? -Javier.
Okay. "Velkommen til konkurrencen.
I er strandet i naturen.
I denne konkurrence stemmes deltagere ikke hjem.
Den eneste udvej er selv at give op.
Du kan stoppe når som helst.
Hvis du vælger at stoppe,
så skyd et nødblus op, og du bliver fjernet fra dalen.
Du skal forblive en del af et hold gennem hele konkurrencen for at vinde.
Du kan altid skifte hold,
men du kan ikke vinde alene.
Start med disse medfølgende sæt.
Vær på udkig efter flere ressourcer.
Vælg et hold på fire nu."
Okay, så kører vi.
-"Vælg hurtigt…" -Rambo.
"…og find et sted at slå jer ned.
Kulden og mørket nærmer sig hurtigt."
Jeg læser stadig det dumme papir.
Nogen tager fat i min skjorte.
Så er jeg på personens hold. Jeg ved ikke, hvem det er.
-Vi har en for mange. -To for mange.
To for mange.
Hunden bliver skuet på hårene herude.
Tænk, at vi valgte vores hold.
Når man ikke kender folk,, er det det, man må gå ud fra.
-Lad os gøre det. -Ja, lad os gøre det.
-Okay. -Jeg går.
Jeg går.
Vi har styr på det.
-Vi var sidste hold. Er I klar over det? -Ja.
Jeg frøs, og det tog et øjeblik, før jeg forstod, hvad der skete.
BYGNINGSARBEJDER
-Der er for mange her. -Jeg går.
-Kom her.
Vi har lige mødt en masse fremmede herude.
Så vi var resterne af hele gruppen.
Hvis vi skal lægge vores æg i samme kurv, så lad os lægge dem i denne.
Absolut.
For at skabe lige vilkår har deltagerne delt sig i fire hold.
Alpha…
ALPHA-LEJREN
…Bravo…
BRAVO-LEJREN
…Charlie…
CHARLIE-LEJREN
…og Delta.
DELTA-LEJREN
-Lad os rykke. -Vi er klar.
Med mindre end en time til solen går ned, og temperaturen falder,
skal deltagerne finde passende lejre.
-Første punkt på dagsordenen. -Find ly for natten.
Hvert hold er blevet tildelt en kvadrant af området.
De kan etablere deres lejr hvor som helst i det område.
Til at etablere deres base
har de fået identiske sæt, der består af…
-Ja! -Der var den.
…en økse…
-…en kniv… -Den er skarp.
…en presenning,
-et uldtæppe… -Det er et stort uldtæppe.
…en lommelygte…
Åh mand!
…en bue med otte pile…
Helt sikkert.
-…en førstehjælpskasse… -Førstehjælp.
-…flint… -Det er vores liv.
-…to tinkrus… -Til at koge i.
…et kort…
Vi finder vej.
…bjørnespray…
Alle burde bære en af dem hele tiden.
Jep.
…og selvfølgelig fire nødblus, et til hver deltager, hvis de vælger…
Den åbner vi ikke.
-Nej. -…at forlade konkurrencen.
I kan tage den tilbage.
ALPHA-LEJREN
Der er et vildtspor heroppe.
-Okay. -Perfekt.
Forsigtig. Gå langsomt.
Okay.
-Langsomt er godt og… -Hurtigt?
…og hurtigt.
Lige her.
Slet ikke tilfreds.
Der er ingen ressourcer.
Klokken er næsten fire.
Vi har nok 45 minutters dagslys tilbage.
TID TIL SOLNEDGANG
Vi er midt i Alaska, midt i en regnskov.
Jeg så en lysning, da vi kom ind.
Vamos!
I dette utilgivelige miljø…
SMED
…vil selv de hårdeste lide.
Når temperaturen falder under -1 grad…
DAG 1 3 GRADER
…kan mennesker kun overleve omkring tre timer i det fri,
før hypotermien begynder.
Solnedgangen nærmer sig…
Gå bare, damer. Vi følger efter.
…og Alfa-holdet må bygge et shelter, før temperaturen falder endnu mere.
Vi skal bygge et shelter, hvilket er noget af det sværeste
i et hårdt miljø som dette.
-Pas på, hvor I går. Kig ned. -Ja.
-Hvordan går det, Justin? -Godt.
Jeg har været heldig nok til at bruge mine færdigheder i naturen,
jagt, fiskeri, fældefangst og især med overlevelse.
En ideel lejr har fladt underlag,
adgang til vand og naturlig beskyttelse mod elementerne.
Vi skal måske stadig gå lidt længere.
Indtil videre opfylder intet af terrænet kravene.
Det her ligner virkelig lort,
men vi kunne lave et shelter her.
Spare lidt dagslys.
Der er et godt overhæng med disse grene.
Jeg siger, vi fortsætter i fem minutter og ser, hvad der er derovre.
-Jeg kan lide den oprindelige plan. -Vi ved, hvor det er.
Måske regner det i aften.
Så hvis vi har, hvad vi har, og vi sætter det ind i denne hulning,
burde vandet løbe af.
Så vil det være naturligt vandafvisende.
Vi kan ikke lave bål her. Altså, det kan vi nok…
Vi kender ikke hinanden godt nok til at sætte kløerne i,
når vi er uenige eller har modstridende idéer.
Der vil helt sikkert komme kampe mellem Type A-personer
på det hold, vi har.
Det er lidt fladere heroppe på toppen.
Jeg tænker på, hvordan vi skal sove.
Jeg er herude for mig selv, men for at vinde det her,
må jeg være mere en holdspiller end en ensom ulv.
Hvad synes du, Justin?
Okay, så.
Ni hundrede meter væk ved Bravo-lejren, er en leder…
Det er en djævlekølle. Rør den ikke.
…begyndt at vise sig.
Den vil smadre din hånd.
DJÆVLEKØLLE DÆKKET MED PIGGE
Pas på hvert skridt.
Ingen forstuvede ankler på første dag.
Det er et perfekt sted.
-Meget bedre end den anden side. -Ja.
Vi må lede.
-Vi skal bruge tørt træ fra højere oppe. -Ja.
-Put det i lommen. -Okay.
"Put det i lommen," siger han.
I modsætning til Alfa spilder Bravo ikke tiden på at vælge en lejrplads
og begynder at bygge et shelter.
Jeg henter stenen og rydder op her.
Jeg har lavet udendørs byggeri hele livet.
Jeg er arbejdshesten.
Jeg bygger sheltere.
Jeg henter brænde.
Jeg fortsætter bare derudad.
Når du rydder op, så flå det ud, og få det ud herfra.
Under Javiers vejledning…
Dæk hele siden af træet.
…bruger Bravo to væltede træer som fundament for deres struktur.
-Skal jeg trække den her over? -Ja.
Vend den på hovedet,
så vandet flyder bedre af.
De tilføjer elletræer til strukturen
og stedsegrønne grene som naturlig isolering
med fugtafvisende egenskaber.
Det er godt både over
og under træet.
-Jeg vil ikke have huller i det. -Ja.
Ulvene har brug for en leder i flokken.
Så lad det bare være Javier.
Jeg tror, det vil gå meget glattere,
hvis der er én, der træffer beslutningerne.
Hvis vi skal bruge lærredet, kan vi lægge de tynde sådan her.
Som afstivere eller bare på tværs?
Men husk at spørge Javier.
Så to, der tænder bål og en, der finder lange pinde?
Ja, det kan vi godt.
Jeg har rejst alene i lang tid.
ALTMULIGMAND
Jeg arbejder godt alene,
så det bliver det mest udfordrende ved konkurrencen.
At arbejde på et hold med andre.
-Ved du, hvordan man finder fedttræ? -Hvad er fedttræ?
Seriøst? Åh gud!
Jeg pakker ikke mine ord ind.
Jeg er vokset op med konstruktiv kritik.
Når man hiver alt det her af, er fedttræ det hårde.
Harpiksen kom ned fra træet, efter det døde,
og harpiksen samlede sig derinde.
-Seriøst? -Det vil hjælpe med at starte ilden.
Jeg er ret ligefrem.
-De skal være som din tommelfinger. -Masser af brænde?
-Masser af brænde. -Modtaget.
Jeg prøver at være en varm person i stedet for en kold og hård person.
-Jeg leder efter drivtømmer. -Drivtømmer er ret vådt.
Træer, der står lige op,
alle de nedre grene er tørrere end drivtømmer.
Jeg har altid sagt, at jeg en dag tager til Alaska
for at udforske, slå lejr og gå på jagt, så jeg er glad for at være her.
Åh, egern.
Jeg kan godt lide at være alene.
Det er mit lykkested.
Jeg missede den.
Jeg er en god fisker. Jeg er en god jæger.
Jeg ved ikke noget om planter, bær og svampe.
Det er det tørreste, jeg kunne finde. Det burde brænde.
Med presenningen på plads håber Javier, at hans design vil virke
og fange varmen inde i shelteret.
Når varmen går den vej, går den ind i hullet.
Hvis de kan starte et bål før mørkets frembrud,
hvor temperaturen falder kraftigt.
TID TIL SOLNEDGANG
Så mange pinde som muligt. Vi skal have nok til at skabe varme.
Jeg skal have flere af dem. Vi har ikke nok.
Vi har ikke meget sollys tilbage, så kom med flere.
Han er vist vores højtærede leder.
Nogen skal jo være det.
Kom herop bare for at se.
Det er… Intet bliver ideelt.
Der er intet Hilton herude.
Jeg voksede op i en meget fattig familie uden kærlighed.
Så jeg har brugt meget af mit liv på at bevise mit værd.
Se, det er et slags naturligt telt.
-Lad os gå længere ind. -Lad os gøre noget med det.
Det har presset mig til at lære alt, jeg kunne komme nær.
Jeg hedder Jill, men jeg er en altmuligmand.
Hvis der ikke er noget deroppe, kan vi komme tilbage.
Lige nu har vi brug for et shelter.
Vi kan ikke overleve alene herude og gennemføre konkurrencen.
Hvis vi bliver ved med at lede, har vi ikke meget tid tilbage.
Jeg lever af at være detektiv.
TID TIL SOLNEDGANG
Så det gør mig lidt mere hård.
-Ubeslutsomhed… -Ja.
…er en af mine kæpheste.
-Vi gør det. -Ja, vi gør det.
Jeg er bekymret for den anden pige fra Kentucky, Jill.
Hun er ret hård.
Lee, kom tilbage.
Jeg er okay!
Men lige nu må vi træffe en beslutning om
at få bygget et shelter og være klar til natten.
Jeg går under træet og ser, hvad der er på den anden side.
PENSIONERET MARINESOLDAT
Indtil videre har Alpha levet op til deres navn
som et hold med alfaer, der krydser klinger.
Vi bør blive sammen!
Men deres stædighed har kostet dem værdifuld tid.
Kan du åbne den?
De bliver enige om af lave et shelter op mod bjerget, som Jill foreslog.
Bind presenningerne ind i barken.
Vandet vil løbe af over toppen.
Det ligner ikke et ideelt sted at sove.
Neka-flodregionen er klassificeret som regnskov
og får i gennemsnit 150 centimeter nedbør om året.
Holdene må arbejde hurtigt,
bygge sheltere eller risikere ikke bare at blive kolde, men kolde og våde.
-Charlie… -Pas på til venstre.
…leder også efter et godt sted at slå lejr.
Okay.
Det ser godt ud heromme.
Ja, det her sted.
-Vi kan finde brede stolper. -Ja.
Vi laver en ramme og lægger presenningen over.
Jeg er brydetræner.
Jeg ender altid med at gå efter en lederrolle.
BRYDETRÆNER
Det er jeg god til.
Jeg fortæller dem, hvordan jeg vil have det.
-Vi laver et shelter… -Der er så meget djævlekølle.
Så meget herinde.
-Hvad synes I? -Hvis bare vi kan lave bål.
Jeg voksede op udenfor.
FERIEPLANLÆGGER
Jeg var en militærunge,
og vi flyttede fra sted til sted.
Jeg arbejder godt i hold, og jeg tager gerne ansvaret.
-Som en barak? -Ja, og vi finder nogle pløkker.
-Ja, absolut. -Okay.
Charlie binder reb mellem to træer og laver en barak.
Så langt, så godt.
Nick laver pæle for at sikre bunden til jorden
og holde deres soveplads tør.
Vandet skal dryppe ned til jorden og ikke komme ind igen.
Okay.
Jeg er bekymret for Nick.
Der er altid en alfahan,
der tror, han er den, der skal styre alt, og…
Jeg har en idé.
Vi laver bål her og reflekterer varmen.
ELEKTRIKER
Vi laver en mur lige her, ildsted der
og lægger sten omkring.
Jeg ved ikke, hvor vi finder sten.
Der er én type person, jeg ikke kan enes med.
Dem, der ikke trækker deres del af læsset. Jeg hader det.
Hvis man ikke kan regne med dem, får vi nok problemer.
Nick har en idé til, hvordan de forbedrer deres shelter
ved at tilføje støtte til den forreste flap.
Det ville give os flere kvadratmeter. Vi laver bålet her.
Men det må vente.
Det bliver mørkt, og vi mangler dagslys.
Vi skal starte et bål, og vi skal bruge brænde, der kan tørre.
TID TIL SOLNEDGANG
Jeg var i Texas State Guard,
og mange af mændene sagde:
"Det er lige meget, hvad kvinder siger."
Det her vil aldrig tørre.
Min største frygt er,
hvis jeg er i en gruppe som den eneste kvinde.
Men der er en anden kvinde på holdet. Gudskelov.
-Hvordan er det? -Jeg tror, vi kan bruge det.
Jeg tror, at det, at være ældre i dette miljø,
giver mig en fordel, for jeg er meget udholden.
At være på store bjerge i koldt vejr uden meget mad.
Mange, specielt yngre mennesker,
har ikke mental styrke til at sætte sig et mål og få det klaret.
Jeg glæder mig til at teste mig selv og se, hvor langt jeg kan gå.
Se, en lille regnbue.
Åh ja. Kan du se regnbuen?
God stemning den første dag.
Kære regnbue…
Kun få hundrede meter øst for Charlies går Delta…
Bag træerne der.
…ind på deres kvadrant…
Det ser åbent ud der. Beskyttet mod vinden.
…og finder et sted, der er egnet til lejrplads.
Se denne magiske solnedgang i skoven.
Hvad synes I?
Det er en god idé.
Vi er de udstødte, for da holdene blev dannet,
blev vi fire ikke valgt.
-Jeg ved ikke, hvad jeg skal kalde dem. -De er til…
De er til at skyde til måls, men også til egern og kaniner.
Paul er vores jæger.
Jeg er faktisk også kok.
Åh nej.
Dawn ved alt om, hvad vi kan forvandle til mad herude.
Jeg er i marinekorpset, og Joel er ingeniør.
De udstødte.
Haha, alle jer andre. Det bed jer i røven.
De er klar. De skal nok skæres på langs.
Typisk ville disse ensomme ulve bygge lejrpladser til én.
Men med begrænset dagslys
falder Delta hurtigt til komplementære roller.
Dette miljø er det ikke et sted, man kan
sidde og tænke over det. Vi må bare komme i gang.
De bruger overliggerne, som Joel har lavet…
Overliggerne blev gode.
Det gjorde de.
…og rebet, Jordan tog fra faldskærmen…
Brug så lidt som muligt.
…til at hæve afstiverne og holde presenningen.
Jeg har gået på jagt og fisket meget, så jeg føler mig hjemme.
Min baggrund i militæret er en stor fordel.
Men at holdkammeraterne måske ikke forbliver holdkammerater…
Her. Nej, under.
…ligger altid i baghovedet.
Jeg bevæger mig målrettet.
Følg efter mig, eller gå imod mig.
-Wow, det er… -Er der plads til alle?
Det bliver så godt.
Jeg voksede op i det østlige Kentucky,
MINESPECIALIST
Det var hårdt derhjemme, men alle var fattige.
Vi gjorde disse ting for at overleve.
Det her fungerer som en fælde. Vi spiser egern.
Ja.
Til tider, hvis man ikke lagde kød i fryseren,
var der ikke nok at spise om vinteren.
Jeg er kommet langt siden dengang,
og jeg vil se, om jeg stadig er den fyr, og få forbindelse til min opvækst.
Ræk mig øksen. Jeg rydder op.
Find et sted at starte bål, hvis du gør det.
I et hold kan jeg enes med næsten alle.
Men jeg har det svært med pågående folk,
der er anmassende og overskrider grænser.
Har vi fortjent det her?
Men når det regner, så er det ikke så sjovt.
Første dag er ved at gå på hæld,
og alle fire hold har bygget sheltere.
Mens Alpha og Bravo har brugt terrænet til deres fordel,
har Charlie og Delta lavet barakker på flad grund.
Alaskas solnedgang er i skumringen…
TID TIL SOLNEDGANG
…og den eneste måde at bekæmpe minusgraderne
er med et bål.
Det bliver svært at tænde et bål.
Der er snart ikke mere dagslys.
Alt er fuldstændig mættet. Jorden er våd, og luften er våd.
Vores adrenalin pumper. Vi brænder mange kalorier.
Men vi må få gang i bålet.
Vi må gøre det hurtigt.
TID TIL SOLNEDGANG TEMPERATUR 4 GRADER
Åh.
TEMPERATUR 0 GRADER
Okay.
ALPHA-LEJREN
Kom så.
Alpha og Bravo…
Kom nu.
For fanden da.
…har ikke løst det fugtige puslespil.
Det er alt mosset rullet sammen.
Så burde det ikke være så fugtigt længere, vel?
Hverken mosset, Alpha har samlet…
Jeg kan ikke få det i gang.
…eller det flis, som Bravo bruger, er tørt nok til at lave gnister.
Kom så, bliv ved.
Nej, for helvede. Jeg kvalte det.
Det her sted er en gigantisk svamp.
Vi finder ikke noget tørt.
CHARLIE-LEJREN
-Ved du hvordan? Så… -Ja. Åh gud.
-Gør det på siden. -Ja.
Smut den med dit håndled.
Jeg er bekymret for Nick.
Jeg er ikke bare en kvinde, der giver op, når jeg har fået nok.
Jeg er her i det lange løb, og det håber jeg, han indser.
Vent.
-Det gik ikke. -Vent.
Løsner du bomulden?
Kom det fra sættet?
Jep.
Der er ingen regler mod det,
så Charlie forsøger at løse deres våde antændingsproblem
ved at bruge bomuldskugler fra førstehjælpskassen som ildstarter.
-Sådan. -Sådan der.
Der er ingen regler i konkurrencen. Sådan er overlevelse. Det er det samme.
-Gør det langsomt. -Ja.
Man skal være klog
og sørge for at bruge alt, hvad man har.
-Jeg vidste, jeg valgte et godt hold. -Ja.
-Vi har bål og shelter. -Det er rigtigt.
Og det er første dag!
-Ja. -Første dag!
-Det er teamwork. -Det er teamwork.
DELTA-LEJREN
Tæt ved har Delta fundet den samme løsning.
Jeg har det godt med det, vi har klaret her.
Sådan.
-Et tag, ild… -Jep.
Og der er kun gået en tredjedel af et døgn.
Vi er i gode hænder. Det bliver en god første aften.
BRAVO-LEJREN
-Er jeg den eneste, der er kold? -Jeg prøver at holde det i baghovedet.
Jeg tror, vi er røven, drenge.
Vi får problemer.
0 GRADER
Jeg fryser min røv i laser.
Sover I?
Nej, selvfølgelig ikke.
-Det blev koldt. -Ja. Temperaturen er faldet.
CHARLIE-LEJREN
Kunne I mærke det?
Temperaturen faldt. Jeg er kold.
Ja.
For at gøre det værre er den bidende kulde
ikke det eneste, der udgør en trussel mod deltagerne.
Mand.
De er meget tæt på.
DELTA-LEJREN
-Kan I lugte det? -Ja, jeg kan lugte det.
Jeg mærker en stærk duft. Jeg tror, noget gik forbi.
Alaskas brune bjørne findes ikke bare her…
Jeg hører noget, der bevæger sig derovre.
Det gør jeg også.
…de er meget udbredte.
Med hele seks bjørne per kvadratkilometer
har dette område den største bestand af bjørne per kvadratkilometer
i verden.
Der er noget stort derude.
BRAVO-LEJREN
Det er en bjørn.
-Der er en bjørn i nærheden. -Vær på vagt.
Jeg har min spray i hånden.
Jeg sover bestemt ikke.
DAG 2
Morgenen er ankommet,
og deltagerne har oplevet deres første nat
i deres nye hjem i Alaska.
Det var hårdt i nat. Det var koldt.
Første morgen…
ALFA-LEJREN
…i vores shelter.
Der er en masse store skeer og små skeer her.
Det var stramt i vores lille kuppel på syv kvadratmeter.
Alle snorkede lidt her og der.
BRAVO-LEJREN
Jeg snorker ikke.
Ret koldt og vådt.
Du trækker vejret så tungt.
Jeg lyder, som om jeg dør.
Det var hårdt den første nat.
Mine balder var som to isterninger.
Det var den værste søvn nogensinde.
I er heldige. Jeg skulle tisse tre gange.
Selv med et varmende bål har Charlie og Delta haft en hård nat.
-Kom nu. -Jeg er træt.
CHARLIE-LEJREN
Jeg har ikke sovet.
Natten stank.
Jorden var for ujævn til at ligge behageligt.
Første aften var en øjenåbner.
DELTA-LEJREN
Alaska bliver mørk.
Vi vågnede alle sammen af kulden midt om natten klokken et.
Vores bål begyndte at gå ud, og vi var ved at løbe tør for brænde.
Det eskalerede i nat.
Det fik os ned på jorden. Vi er ikke så uovervindelige.
CHARLIE-LEJREN
Charlie holdt deres bål tændt igennem hele natten…
Der var gang i det hele natten.
…men deres vandopsamler…
Der er en tår.
…er ikke nogen succes.
Strømmene løber sammen i marsken her.
På dag to er min største bekymring at finde rent drikkevand,
for vi er omgivet af sorte tidevandssøer.
Måske er der et godt sted at gå på jagt derovre.
Der er en masse bjørnemøg og hjortespor.
-Men er der vand? -Der er vand.
-Det er det vigtige. -Jeg vil se det.
Jeg voksede op på 100 hektar hos min far,
hvor jeg lærte at overleve.
Jeg gik jagt næsten hver dag hos mine bedsteforældre.
Jeg var sergent i marinekorpset, så jeg kan tilpasse mig enhver situation.
Jeg er målrettet. Jeg sagde mit job op for det her.
Jeg er her for at vinde.
Der finder vi vand.
-Lad os undersøge det. -Lad os.
Det har været godt at lære alle at kende. Vi går godt sammen som hold.
-Gejst! -Tjek!
Find noget vand til holdet.
Nick er den store jæger.
Angie er vild med at fiske.
Jeg er frontløber.
Jeg har meget praktisk erfaring,
så jeg udfylder huller og gør holdet stærkere.
-Har I kopperne? -Jep.
Mit fokus er nu på Reglen om Tre.
Man holder cirka tre timer i kulden, hvis man ikke har ordentligt ly.
Man holder kun tre dage uden vand
og tre uger uden mad.
-Hvad synes du, Andrea? -Det er stillestående.
Så vi må finde en frisk vandkilde.
Der vil ikke være noget.
Jeg prøver at være arbejdshesten
og være den lim, der holder holdet sammen.
Vent.
Hvad har vi her?
Er det friskt?
Der skal ikke være en bæverdæmning, så vi spiser deres lort.
Det er ikke godt at få giardia.
Jeg gør det.
-Vent. -Vi koger det ned.
Andreas mod overrasker holdet.
Det er klart, og det bevæger sig, så…
Vand i bevægelse er bedre end stille vand,
men der kan stadig være risiko for bakteriel kontaminering
eller endda parasitter.
Vand herude er en stor risiko.
Hun drak lidt af det.
Det er okay. Forhåbentlig ikke nok til at blive rigtig syg.
Manglen på rindende vand her i nærheden er et problem.
Så vi må koge det.
Nå, første nat i Alaska er overstået.
Når vi kommer til et andet sted, ser vi, hvad der er i området…
Flytter vi os meget?
Efter en katastrofal første nat på ujævn grund
og uden en vandkilde i nærheden…
Måske kunne vi gå ned ad stranden og prøve at finde et bedre sted.
Ja.
…beslutter Alpha at flytte lejr.
Rødderne under os var ret ubehagelige.
Endnu en dag uden vand vil sætte dem tilbage
i Reglen om Tre i overlevelse.
Tre dage uden vand, tre uger uden mad.
Og lige nu er vi bag de andre hold.
Jeg har mange færdigheder, som alle marinesoldater har.
En af de ting, man lærer i militæret,
er, at hvis det er dig, der lægger planen, skal du være 100 procent sikker.
Jill valgte vores sted.
Det var helt ubeboeligt.
Så min plan i dag er at tage føringen på vores hold.
Jeg har boet ude i regnen i en måned,
og jeg er kommet ud på den anden side.
Hvis vi kan blive hævet fra jorden på vores næste sted,
vil det helt sikkert hjælpe.
De prøvede at bebrejde mig.
Jeg skal kunne træffe en beslutning for mit hold.
-Vi har alt, ikke? -Lad os tage den sti.
-Det er den letteste vej. -Forstået.
Jeg er bestemt ikke den underdanige kvinde.
Jeg kører showet, som jeg vil.
Mens Alpha udforsker, ser de ild på den anden side af floden…
De fik gang i bålet.
…så de ved, at et af de andre hold har lavet bål,
mens de fejlede.
Godt gået. Godt for jer.
Hvor meget energi har I brændt af hele natten?
-Jeg vil hellere lide lidt første nat… -Vi er udhvilede.
Jeg ved, jeg kan overvinde denne vildmark,
for jeg har set det, der var værre.
Jeg blev skudt i ansigtet af den mand, jeg elskede
med en 22-kaliber pistol.
Heldigvis var han omkring 5 meter væk,
så den gik lige igennem.
Gid, jeg kunne sige, at det er det værste, der er sket for mig.
Jeg har set nogle mørke sider af menneskeheden.
Det har gjort mine sanser meget opmærksomme.
Det ser interessant ud.
Det er svært at se. Skal vi gå lidt op?
Pigerne er ret robuste.
Jeg holder øje med Lee for at sikre, at han er okay.
Det er glattere end snot.
Han er den ældste i gruppen,
og man skal tage sig af sit hold.
De er gået et helt døgn uden vand,
så Alpha leder ikke bare efter en ny lejr,
men også bedre held.
Jeg hører et vandfald.
Dejligt.
Åh ja.
-Det er pænt. -Det er musik i mine ører.
Frisk vand!
Efter at have fundet en ren vandkilde, giver det mening at slå lejr i nærheden.
-Åh. -Ja?
Kom og se her.
Vi har vandløb på begge sider.
Vi har vand på begge sider.
Det er ikke vandret, men hvis vi sover med hovedet oppe
ligesom i nat…
Det er ikke ideelt, men hvad er ideelt herude?
Intet herude.
Hvor er Lee? Lee?
Lee!
Jeg prøver at forstå Lee.
Indtil videre lader han til at ville være alene.
Det lader til, han er i sin egen lille verden.
Måske er Lee lidt ligesom mig.
Jeg er helt klart Type A, så det er hårdt at være i en gruppe.
Måske er det også hårdt for ham.
Efter en lang, kold nat tager Bravo en pause fra at lave bål…
Det har vi brug for.
…for at lede efter mad.
Jeg har blåbær til jer.
Mens Brian og Corey plukker vilde bær,
udforsker Javier og Tim stranden.
Det ser dybt ud. Jeg vil til den lave del.
Ja.
Leder vi bare efter krabber og sådan?
Vi leder efter alt, der er spiseligt.
Der er gået 24 timer siden mit sidste civiliserede måltid.
Jeg fandt forskellige typer tang, som tidevandet har efterladt.
-Det smager rent og sprødt. -Ja.
Men jeg ville elske noget kød.
Okay, der er en pøl her.
Det er her, snyltere bliver fanget.
Man trykker på skallen.
Hvis jeg ikke kan åbne den med hænderne, er den i live.
Jeg står ved en korsvej i mit liv.
Der er folk, der ved, at de vil være læge eller advokat.
Desværre var jeg ikke en af dem.
Jeg har aldrig gjort sådan noget her.
Er de okay at spise?
Der er eksperter, der er døde af at spise dem.
Lad mig vise dig noget. Se lige her.
Tlingitterne er folk af tidevandet.
Når tidevandet er ude, er bordet dækket.
De ville kysse dem alle sammen.
-Og smage? -Nej.
Kysse dem og samle dem.
Hvis ens læber bliver følelsesløse efter en halv time, spiser man dem ikke.
Hvis man har det i kroppen, har man 50 procent chance for at dø.
Jeg vil ikke gøre det i dag.
Vi har stadig fedtdepoter. Vi skifter måske mening i morgen.
Jeg har allerede skiftet mening.
Jeg vil samle banditterne op og kysse dem.
Når jeg taler med dem,
er jeg overrasket over deres manglende erfaring.
Men i denne konkurrence behøver man ikke slutte
med det hold, man startede med.
Det husker jeg bare på.
Javier tager gode beslutninger, der beskytter os alle sammen.
Men lige nu har vi ingen mad.
Uden ild kan vi ikke lave mad.
Jeg er god til at kende min plads, men når de beslutninger bliver tvivlsomme,
så må vi tage en snak.
Lad os komme væk fra denne strand og starte bålet.
Indtil videre har Delta været en værdig modstander
til Alaskas udfordringer.
De har lavet ild.
De har fundet en vandkilde, de kan koge og sørge for, at den kan drikkes.
Det bedste ved at vågne er almindeligt kogt vand.
De fortsætter med at sikre deres shelter,
og ligesom andre hold vender deres tanker sig også mod at finde mad.
Holdet deler sig for at opnå dette,
mens Jordan leder efter hjorte.
Det er den slags, jeg leder efter.
Det ligner en hov.
Paul træder et par meter væk fra lejren for at se til fælden.
Vi havde noget i den.
Pis.
Vi havde ham et øjeblik.
Vi gør den klar igen.
Det var morgenmaden.
Måske frokost.
Selvom Paul ikke får fanget et dyr i fælden,
gør han en opdagelse, der beviser, at et andet dyr er meget…
-Ja. -…tæt på.
Bjørnemøg.
Jeg lugtede noget i går. Det kunne have været en bjørn.
Der er mere bjørnemøg og lugt, så det er et sted,
de kommer fordi.
Jeg har prøvet at finde ud af, hvor de andre er, men jeg ser ingen røg.
-Det er okay. De kan fryse. -Det er rigtigt.
De sender deres nødblus op først.
Det er godt for os.
Jeg kommer fra en svinefarm øst for Indianapolis.
Jeg voksede op med jagt og fiskeri.
BIOINGENIØR
Min superkraft, når det gælder overlevelse,
er at kunne arbejde på et hold
og pleje kammeratskab
selv i de sværeste situationer.
-Jeg har fundet to store! -Fremragende.
Du godeste. Ja!
-Fandt du en? -Ja, den ligger her bare.
Min mor begik selvmord i 2016.
Og lige siden
har jeg haft lyst til at sætte mig selv på prøve.
Det er noget, jeg forfølger til minde om hende.
-Vi mangler kun hundrede mere. -Ja, flere håndfulde.
Delta er det første hold, der laver mad
og spiser et beskedent måltid af kogte muslinger.
Spis, mens de er varme.
Med mad, vand og ild
har Delta taget føringen.
Kom, Jordan! Der er mad!
-Vi spiser. -Okay.
Jeg har et bær derinde.
-Du har ikke fået et bær endnu, vel? -Nej, men du har fortjent det.
I er så søde.
Jeg føler mig hjemme med de undertippede.
Jeg voksede op i en lille by med 25 indbyggere.
Jeg brugte min barndom på en hest i bjergene.
RANCHER
Jeg gik på jagt og fandt mad,
og jeg tilbragte tre til fire måneder i vildmarken alene.
Jeg har det godt i skoven.
Men ikke med folk.
Men jeg håber, jeg kan passe ind på holdet,
for jeg er her for at vinde.
Jeg er 110 procent sikker på, at jeg vinder.
Jeg tror ikke, de andre hold spiser, som vi gør lige nu.
Himlen signalerer, at der kommer regn.
Men deltagerne ved ikke, at på denne tid af året
er det ikke unormalt, at regnvejret kan vare op til en uge.
Tilbage i Charlie-lejren…
CHARLIE-LEJREN
…er ankomsten af ferskvand det sidste, man tænker på.
Jeg har kastet op hele dagen.
Jeg var lige blevet færdig med at bygge vores shelter,
og pludselig
afviser min krop al slags mad og vand.
Det er ikke under kontrol.
Åh gud, jeg kan ikke trække vejret.
Åh nej.
Min krop fortæller mig, at der er noget galt.
Dette vand er klart. Måske vil det være godt for dig.
Ikke lige nu.
Der er gået flere timer,
og Andrea har kastet op
konstant.
Tilbage i Bravo-lejren
fokuserer holdet fortsat på ild.
Det vigtigste for os lige nu.
Så de sætter deres lid til holdlederen, Javier.
Som et af de to hold uden ild
er moralen lav.
Uden ild er vi på røven.
Det her sted stinker.
Alt er bare drivvådt. Øen kan kysse min røv.
Det er et spark i kuglerne,
når man ser røg stige op, og alle har de samme forhold.
Hvad gjorde de, som vi ikke gjorde? Hvad har de?
Har de tørt træ? Er de bare bedre til det, end vi er? Hvem ved?
Man vil gerne være positiv og optimistisk, men jeg er også realist…
Uden det er der ingen mad, ingen varme, dårlig søvn.
Det er en kamp, man taber.
-Der er helt stille i Bravo-lejren. -Sikken positiv indstilling.
Lad os forberede en masse fængstof.
Javier er en god fyr, men han er en forfærdelig leder.
Bliv ved med at komme med dem.
Detailstyringen stinker.
Brug øksen. Prøv at få kernen ud.
Mand.
Gutter? Rambo?
Alle ved, hvad vi skal gøre.
Vi behøver ikke en mor, der styrer os hvert tiende sekund.
Gutter?
Er der nogen?
Javier, han ved nok mere end os alle tilsammen,
men Javier er røvirriterende.
Og med kun én time til solnedgang…
Hold da kæft.
…får Javier et gennembrud.
Kan du hjælpe mig?
-Ja. -Vi har brug for brændstof.
Fik du gang i ilden?
Ja.
-Sådan der! -Godt gået.
Det ændrer bare alt.
Moralen er helt i top!
Kom med flere stumper.
Alle er lidt gladere.
Ja, uden et bål gav jeg mig selv to dage mere.
Vi har brug for brændstof til at holde det i gang.
For helvede. Slap nu af.
Jeg ved ikke, hvad der foregår,
men under disse omstændigheder bliver det bare værre.
Nej.
Jeg vil ikke holde jer nede.
-Nej, det gør du ikke. -Det vil du ikke.
-Nej. -Det vil du virkelig ikke.
Jeg vil ikke.
Jeg ved ikke, om jeg kan klare natten, hvis jeg bare kaster op uden for teltet.
Min krop afviser enhver form for mad eller vand, vi har.
Men jeg er ikke en, der nemt giver op.
Det bliver kun værre.
Jeg forventede ikke at få voldsom opkast.
Der er noget galt.
Så der er ingen anden vej end at give op.
Det stinker.
Jeg tror, mit hold er skuffet,
men jeg ville ikke gøre det, medmindre det var absolut nødvendigt.
I skal nok klare det.
Hun knuste mit hjerte, men jeg håber, hun er okay.
Andrea var skøn. Vi vil savne hende.
Det er én person mindre at dele mad med,
men det er også én mindre til arbejdet i lejren.
Så det gør os ondt i det lange løb.
Andrea var skøn,
men hun forstod ikke, hvad hun gik ind til.
-Vær stærk. -Ja, vi klarer os.
Jeg har trænet brydning i lang tid, og man kan se det.
At give op er en sygdom.
Ting, man forpligter sig til,
som ægteskab, venskaber, forhold.
Folk, der giver op, er de værste.
Det er svært at give op første gang,
men næste gang er det nemt.
Næste gang er det nemt igen.
Det bliver bare nemmere og nemmere hele livet.
Det er elendigt.
Hvis du giver op én gang,
så ved jeg, hvilken type person du er.
Sandheden er, at det her ikke er for alle.
Men…
…det stinker at give op.
Jeg ville have Andrea på mit hold,
og nu er hun væk.
Hvis jeg er på et hold som den eneste kvinde,
hvordan skal det så gå?
Bliver jeg bare skubbet til side?
De ved ikke hvem eller fra hvilket hold…
Vi er stadig fire, kællinger!
Andreas nødblus signalerer til alle lejrene,
at den første af de 16 deltagere har besluttet at stoppe.
Hey.
-Hvad? -Jeg så lige et nødblus.
-Hvad? -Ja.
En nede.
Selvom det bringer de resterende tættere på sejren…
Jeg vil ikke juble, men det gør jeg.
…minder det dem også om vanskelighederne forude.
Da jeg frøs min røv i laser i går, ville jeg bare ikke være den første.
På bare to dage har omgivelserne i Alaska
vist sig at være deres livs største udfordring.
Jeg tror ikke, folk kan holde 45 dage i det her lort.
Det kan ingen. Ingen.
De ved ikke, at deres omgivelser i Alaska
ikke er den sværeste del af konkurrencen.
De har ikke engang mødt hinanden endnu.
Der er ingen regler. Du kan sætte ild til hele deres lejr.
Du godeste.
Er han derinde? Er vi så heldige?
Slip mig!
Det handler ikke om overlevelse, men om at være ond.
Du vil gerne hjem. Du vil ind, fryse din røv i laser og tage hjem.
I egoistiske røvhuller!
Jeg fyrer et nødblus efter dig.
Jeg stikker mit nødblus op i din røv!
Få dem til at lide. Vi fryser ihjel.
Hver dag bløder jeg.
De stjal ting fra vores lejr. Alt er væk!
Han kommer.
De stjæler mine ting.
Kællingen går efter flåden!
-Lad os skære hovedet af dem. -Ja.
Tekster af: Martin Larsen